CELEX: 62012CN0272
Language: hu
Date: 2012-06-01 00:00:00
Title: C-272/12. P. sz. ügy: A Törvényszék (kibővített negyedik tanács) T-50/06. RENV., T-56/06. RENV., T-60/06. RENV., T-62/06. RENV. és T-69/06. RENV. sz., Írország és társai kontra Bizottság egyesített ügyekben 2012. március 21-én hozott ítélete ellen az Európai Bizottság által 2012. június 1-jén benyújtott fellebbezés

4.8.2012   
            
            
               HU
            
            
               Az Európai Unió Hivatalos Lapja
            
            
               C 235/9
            
         A Törvényszék (kibővített negyedik tanács) T-50/06. RENV., T-56/06. RENV., T-60/06. RENV., T-62/06. RENV. és T-69/06. RENV. sz., Írország és társai kontra Bizottság egyesített ügyekben 2012. március 21-én hozott ítélete ellen az Európai Bizottság által 2012. június 1-jén benyújtott fellebbezés
   (C-272/12. P. sz. ügy)
   2012/C 235/16
   Az eljárás nyelve: francia
   
      Felek
   
   
      Fellebbező: Európai Bizottság (képviselők: V. Di Bucci, G. Conte, D. Grespan, N. Khan és K. Walkerová, meghatalmazottak)
   
      A többi fél az eljárásban: Francia Köztársaság, Írország, Olasz Köztársaság, Eurallumina SpA, Aughinish Alumina Ltd
   
      A fellebbező kérelmei
   
   
               —
            
            
               A Bíróság helyezze hatályon kívül az Európai Unió Törvényszéke (kibővített negyedik tanács) T-50/06. RENV., T-56/06. RENV., T-60/06. RENV., T-62/06. RENV. és T-69/06. RENV. sz., Írország és társai kontra Bizottság egyesített ügyekben 2012. március 21-én hozott, a Bizottsággal 2012. március 23-án közölt ítéletét,
            
         
               —
            
            
               újbóli vizsgálat céljából utalja vissza az ügyeket a Törvényszék elé,
            
         
               —
            
            
               a költségekről jelenleg ne határozzon.
            
         
      Jogalapok és fontosabb érvek
   
   A Bizottság fellebbezést nyújtott be a Bíróság elé a T-50/06. RENV., T-56/06. RENV., T-60/06. RENV., T-62/06. RENV. és T-69/06. RENV. sz., Írország és társai kontra Bizottság egyesített ügyekben 2012. március 21-én hozott ítélettel szemben, amelyben a Törvényszék megsemmisítette a Gardanne, a Shannon régióban és Szardínián timföldgyártáshoz üzemanyagként felhasznált ásványolajok esetében a Franciaország, Írország, illetve Olaszország által alkalmazott jövedéki adó alóli mentességről szóló, 2005. december 7-i 2006/323/EK bizottsági határozatot. (1)
   
   A fellebbező öt jogalapot terjeszt elő fellebbezése alátámasztására, amelyek a Törvényszék hatáskörének hiányán, a Törvényszék előtti eljárás bizottsági érdekeket sértő szabálytalanságán és az uniós jog megsértésén alapulnak.
   A fellebbező először is úgy véli, hogy a Törvényszék tévesen alkalmazta a jogot, mivel az öt egyesített ügyben hivatalból vette figyelembe az EK 87. cikk (1) bekezdésének megsértésén alapuló jogalapot arra hivatkozva, hogy a vitatott nemzeti intézkedések nem tudhatók be a tagállamoknak. A T-56/06. RENV. és a T-60/06. RENV. ügyben mindenképpen hivatalból vette figyelembe a jogbiztonság elvének, illetve az uniós aktusok jogszerűségére vonatkozó vélelem elvének megsértésén alapuló jogalapokat annak érdekében, hogy teljes egészében megsemmisítse a határozatot, noha e jogalapokat csak a visszatéríttetés elrendelésével szemben hozták fel.
   Másodszor a fellebbező úgy véli, hogy a Törvényszék — mivel többek között úgy határozott, hogy a versenytorzítás azonos terjedelmű és jelentésű a nemzeti adójogszabályok összehangolása és az állami támogatások terén, szemben a Bíróság C-89/08. P. sz., Bizottság kontra Írország és társai ügyben 2009. december 2-án hozott ítéletében (EBHT 2009., I-11245. o.) foglalt döntéssel — tévesen alkalmazta a jogot, és különösen megsértette a Bíróság alapokmánya 61. cikkének második bekezdését, amely szerint: ha a Bíróság hatályon kívül helyezi a Törvényszék határozatát, és határozathozatalra visszautalja az ügyet az utóbbi elé, a Törvényszéket jogkérdésben köti a Bíróság határozata.
   Harmadszor a fellebbező úgy véli, hogy a Törvényszék — mivel úgy ítélte meg, hogy a vitatott mentességek nem valósítanak meg állami támogatást tekintettel arra, hogy azokat adóharmonizációs szabályként engedélyezte a Tanács, így e mentességek nem az érintett tagállamoknak tudhatók be, és emiatt azokra nem is terjed ki a Szerződésben szabályozott támogatásokra vonatkozó ellenőrzési eljárás — tévesen határozta meg a Tanács és a Bizottság hatáskörét, az adóharmonizáció és az állami támogatásokra vonatkozó ellenőrzés közötti viszonyt, továbbá megsértette az EK 87. cikket és az EK 88. cikket, valamint az intézmények közötti egyensúly elvét.
   Negyedszer a fellebbező úgy véli, hogy a Törvényszék jogsértő módon értelmezte a bizonyos különös célokra használt ásványolajok kedvezményes jövedékiadó-mértékeiről és a jövedéki adó alóli mentességeiről szóló, 2001. március 12-i 2001/224/EK tanácsi határozatot. (2) A fellebbező szerint ugyanis a Törvényszék az értelmezését arra a válaszra alapozta, amelyet a Tanács adott a Törvényszék kérdésére, megsértve ezzel az intézményi aktusok értelmezésére vonatkozó szabályokat, továbbá a Törvényszék átértelmezte az említett tanácsi választ.
   Végül pedig a fellebbező úgy véli, hogy hiányos a Törvényszék ítéletének indokolása, amennyiben az ítélet a jogbiztonság elvének, a jogszerűség vélelme elvének és a gondos ügyintézés elvének megsértésén alapul, illetve az ítélet ugyanazon hiányosságokat mutatja, mint amelyeket a második, a harmadik és a negyedik jogalap keretében említett.
   
      (1)  HL 2006. L 119., 12. o.
   
      (2)  HL L 84., 23. o.; magyar nyelvű különkiadás 9. fejezet, 1. kötet, 342. o.